Thomas Robert McInnes

**Thomas Robert McInnes** ma ọ bụ (Gaelic) **Toomas Raibeart Mac Aonghais** (5 Nọvemba 1840 - 15 Machị 1904) bụ onye dọkịta Canada, onye òtù nzukọ ndị omeiwu, onye omeiwu, na gọvanọ onye agha nke isii nke British Columbia.

Ọ bụ nna onye na-ede uri Tom MacInnes.

## Ndụ
A mụrụ McInnes na Lake Ainslie, Nova Scotia, nye nne na nna si Scotland kwabata. Ọ gụrụ akwụkwọ na US, na Mahadum Harvard na ebe ọzọ, na-enweta akara ugo mmụta ọgwụ na Rush Medical College. McInnes jere ozi na Union Army n'oge Agha Obodo America tupu ọ laghachi Canada. O bu ụzọ biri na Dresden, Ontario, mechaa kwaga New Westminster, British Columbia, na 1874. McInnes guzobere onwe ya dị ka dọkịta na onye na-awa ahụ, nke nọ n'ụlọ ọgwụ Royal Columbian Hospital ma rụọkwa ọrụ dị ka onye na-ahụ maka nchọpụta. N'ọnwa Julaị, 1878, a họpụtara ya dị ka onye nlekọta nke ụlọ ọgwụ ndị ara nke mpaghara ahụ.

### Ọrụ ndọrọ ndọrọ ọchịchị
McInnes ghọrọ onye isi obodo New Westminster na 1877. A nabatara ya dị ka onye naanị na-azọ na ntuli aka gọọmentị etiti, na 25 Machị 1878. E gosipụtara mmeri ya na ntuli aka nke sochiri n'afọ ahụ. McInnes gbara arụkwaghịm n'oche Commons ya na 12 Disemba 1881, Praịm Minista Macdonald e wee họpụta ya ịbụ onye omeiwu na Senate ka ụbọchị iri na abụọ gasịrị. Ọ gbara arụkwaghịm n'oche Senate ya na 1897 mgbe a họpụtara ya dị ka gọvanọ onye agha nke British Columbia.

### Ịbụ Gọvanọ na ihe si na ya pụta
Oge McInnes nọ n'oche ka gọvanọ nwekarịrị ọgba aghara ọfụma, ka ọ chụpụrụ ndị isi mpaghara ugboro abụọ ma họpụta ndị nọchiri ha bụ ndị juputara na ndọrọ ndọrọ. Usoro inwe naanị otu òtù ndọrọndọrọ ọchịchị nọ na-apụta na mpaghara ahụ n'oge ahụ ma ọ na-abụkarị ihe na-edoghị anya ndị òtù nkwado ya. Mgbe ntuli aka mpaghara nke afọ 1898 gasịrị, onye isi mpaghara nọ n'ọkwa mgbe ahụ John Herbert Turner jụrụ ịpụ n'oche, n'agbanyeghị na ọ nwere naanị nkwado ole na ole. McInnes rịọrọ onye bụbu praịm minista Robert Beaven ka ọ guzobe ọchịchị, n'agbanyeghị na o nweghị oche na ndị omeiwu. E nwere asịrị n'oge ahụ na McInnes rịọrọ Beaven ka etinye nwa ya nwoke, William Wallace Burns McInnes, onye omeiwu gọọmentị etiti, na kọmitii ya. Beaven enweghị ike inweta nkwado maka gọọmentị; ụbọchị anọ ka e mesịrị, McInnes gwara onye ndú mmegide nọ n'ọkwa Charles Augustus Semlin ka ọ guzobe gọọmentị. Onye isi ala Semlin ji otu vootu daa nkwuputa enweghị ntukwasiobi n'ebe ọ nọ na 1900. McInnes wee rịọ Attorney-General Joseph Martin ka ọ guzobe gọọmentị, n'agbanyeghị obere nkwado o nwere na ndị omeiwu, nke dara na nkwuputa ọzọ nke enweghị ntụkwasị obi, n'ebe ọ nọ, 30-1. McInnes mere nhọrọ ọzọ na-ese okwu, na-arịọ James Dunsmuir onye nketa nke ụlọ azụmaahịa ezinụlọ dị ike, ka ọ bụrụ onye isi mpaghara. Ike mechara gwụ Praịm Minista Wilfrid Laurier n'ebe McInnes nọ, o wee rịọ Gọvanọ-Jeneral (The Earl of Minto) ka o jiri Henri-Gustave Joly de Lotbinière, onye minista si Quebec dochie ya. McInnes si otú a ghọọ naanị Lieutenant Governor nke British Columbia a chụpụrụ n'ọfịs ya.

A na-echetakwa McInnes maka iwu senate e mere na 1890 nke a kpọrọ  "Iwu iji kepụta oghere ị na-eji Gaelic n'usoro gọọmentị" nke gaara eme asụsụ Gaelicka ọ bụrụ asụsụ iwu kwadoro na Canada. Òtù ọ dị, e meriri iwu ahụ mmadụ iri anọ na abụọ megide mmadụ asaa. Ọ rịọkwara ka e kepụta ego ọhụrụ Canada. N'oge ahụ, a na-emepụta ego Canada na Great Britain. McInnes nwara ịlaghachị na ndọrọ ndọrọ ọchịchị na ntuli aka gọọmentị étíti nke afọ 1903 mana ọ gbara onye ikpeazụ n'ime mmadụ atọ zọrọ Burrard riding. &#x5B;**&#x5D;

## Edensibịa